                Приложение № 8 

2260 гр.Своге, ул.Староселска №4,тел. 0726/81, 
 E-mail:mbalsvoge@abv.bg

  
			
ПРОЕКТ НА ДОГОВОР
№	/	 г.


               Днес, ……… 2026 година, в гр.Своге, между: 

1.„МБАЛ - Своге” ЕООД, със седалище и адрес на управление: град Своге, ул. „Староселска“, №4, ЕИК 000770093, представлявано от Петя Томова  - Управител и Адриана Атанасова - Главен счетоводител, наричано по-долу за краткост “ВЪЗЛОЖИТЕЛ”, от една страна и

………………………………………………………..…. , със седалище и адрес на управление:………………………, регистрирана  в  търговски  регистър  към  Агенция   по   вписванията,   ЕИК …………………….., представлявано   от …………………………… -  управител,   наричано  по-долу  за  краткост „ИЗПЪЛНИТЕЛ”, от друга страна
се споразумяха за следното:


                                                      І. ПРЕДМЕТ НА ДОГОВОРА

Чл.1.(1) ИЗПЪЛНИТЕЛЯТ се задължава да приготвя и доставя ежедневно храна по диети, след получена предварителна заявка от ВЪЗЛОЖИТЕЛЯ, за лежащо болните пациентите на „МБАЛ-Своге“ ЕООД, която трябва да отговаря по вид, качество и количество на Техническата спецификация на ВЪЗЛОЖИТЕЛЯ,  Техническото и Ценово предложение на Изпълнителя -неразделна част от настоящия договор.
(2). ВЪЗЛОЖИТЕЛЯТ запазва правото си да променя количествата по чл.1, ал.1. Количествата са прогнозни, поради спецификата на дейността и не пораждат задължения за ВЪЗЛОЖИТЕЛЯ да ги заявява в пълен обем.
(3). Храната (ястията) следва се приготвя в помещение, отговарящо на хигиенните и санитарни изисквания и по начин, който запазва хранителните й и вкусови качества, нейната цялост и съдържание.

II. СРОК НА ДОГОВОРА

Чл.2.(1). Настоящият договор се сключва за срок от 12 / дванадесет месеца/, считано от ………………………….
 (2) В случай, че след изтичане срока на договора по чл. 2, ал.1 не е изчерпана цялата стойност по договора, то същият може да се удължи едностранно от ВЪЗЛОЖИТЕЛЯ, чрез изпращане на писмо до ИЗПЪЛНИТЕЛЯ със срок до изчерпване на стойността, но не по дълъг от 6(шест) месеца.
(3). Договорът  не се променя.


III. ЦЕНИ И ОБЩА СТОЙНОСТ НА ДОСТАВКИТЕ ПО ДОГОВОРА

Чл.3.(1). Цената включва всички разходи на ИЗПЪЛНИТЕЛЯ за изпълнението на поръчката. 
              (2).	Цените са фиксирани съгласно Ценовото предложение (Приложение №4) на ИЗПЪЛНИТЕЛЯ и не подлежат на промяна през периода на действие на договора.
(3) Цената, която ВЪЗЛОЖИТЕЛЯТ се задължава да заплаща на Изпълнителя за извършените доставки на храната, е крайната доставна цена с ДДС и включва всички разходи за доставката ѝ.
(4) Общата стойност на договора възлиза на  ....................................... евро без ДДС, изчислена на база прогнозен брой хранодни, изброен в Техническата спецификация, умножено по средните цени за 1 (един) храноден  за 1 (един) пациент, съгласно Ценовото предложение (Приложение №4 на ИЗПЪЛНИТЕЛЯ по следните диети:

	Диети
	Средна стойност за един храноден без ДДС

	Диета №1
	 

	Диета №9
	 

	Диета №10
	 

	Диета №15
	 

	Детска диета:
	 

	-/0-6 месеца/ 
	 

	-/6-12 месеца/
	 

	-/12-36 месеца/
	 

	
	




IV. УСЛОВИЯ И НАЧИН НА ПЛАЩАНЕ

Чл.4.(1). Заплащането на всяка доставка се извършва на база на документ, удостоверяващ приемането на стоката (протокол за доставка или друг съотносим документ), подписан от оправомощени представители на Страните и съдържащ дата, наименование на ястията/продукта и количеството, както и срещу издадена фактура, съдържаща данни за доставката, както и всички необходими законови реквизити.
(2) Заплащането се извършва в евро по банков път в срок до 60 (шестдесет) календарни дни от датата на получаване на оригинал на фактура, като в случай на липса на финансиране възложителят има право да забави и повече от 60 календарни дни плащането, като не дължи лихва или неустойка за забавено плащане. 
[bookmark: _GoBack](3) Плащанията по настоящия договор се извършват в евро чрез банков превод от страна на ВЪЗЛОЖИТЕЛЯ по банковата сметка на ИЗПЪЛНИТЕЛЯ:
Банка:
IBAN:
BIC:
ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени на банковата му сметка в срок до 3 дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията, по посочената в настоящия член банкова сметка са надлежно извършени.
	(4) За дата на плащането, се счита датата на заверяване на банковата сметка на ИЗПЪЛНИТЕЛЯ със съответната дължима сума.

V. ПОДАВАНЕ НА ЗАЯВКИ. 
СРОК ЗА ДОСТАВЯНЕ. ПРОБА.

Чл.5.(1). Приготвянето и доставянето на храна по диети за лежащоболните пациенти, предмет на настоящия договор, се извършва ежедневно в кухненския офис на  „МБАЛ-Своге” ЕООД, гр. Своге, ул. „Староселска” №4 по следния график: 
	Закуска – 7,00 ч
	Обяд – 11,30 ч. 
	Вечеря – 17,30 ч.
(2). ИЗПЪЛНИТЕЛЯТ е длъжен да осигурява ежедневно, за своя сметка, по една порция от всеки вид ястие от менюто за деня за контролна проба, извършвана в присъствието на представител на ВЪЗЛОЖИТЕЛЯ.
	(3). Готовата диетична храна се приема от ВЪЗЛОЖИТЕЛЯ само след  проверка на вида, качеството и количеството от дежурната медицинска сестра.
(4).	ВЪЗЛОЖИТЕЛЯТ се задължава своевременно да подава на ИЗПЪЛНИТЕЛЯ заявките за броя порции и видовете храна по диети за следващия ден до 12:30 часа на предходния ден. 
Заявките за събота, неделя и понеделник се подават до 12:30 часа в петък. 
Заявките за празнични дни до 12:30 часа на предходния работен ден, а за новопостъпили пациенти след 12.30 часа до 08,00 ч. на следващия ден, включително и по телефона, за което се изготвя нов требвателен лист с коригираните бройки по диети. 
(5). Мястото на доставката е франко кухненски бокс на „МБАЛ-Своге“ ЕООД, гр. Своге, ул. „Староселска“, №4 


VI.	ДАТА НА ДОСТАВЯНЕ

Чл.6.(1). За дата на доставяне се счита датата, на която стоките са доставени при крайния потребител – ВЪЗЛОЖИТЕЛЯ, съгласно требвателен лист, съдържащ: дата, наименование на ястията, количеството, подпис на предал-приел. 

                                       VII. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.7. (1) ИЗПЪЛНИТЕЛЯТ се задължава:
            1. Да доставя храните, предмет на настоящия Договор, отговарящи на изискванията на Договора, както и на условията на Техническото предложение на ИЗПЪЛНИТЕЛЯ и на Техническата спецификация на ВЪЗЛОЖИТЕЛЯ.
            2.да предаде храните, предмет на настоящия Договор,  в съответния вид, количество и качество на мястото на доставяне;
            3.да извършва доставките до крайния получател за своя сметка с транспорт/транспортни средства, предназначени за превоз на готови храни и разполагащи с необходимите документи, издадени от органите на съответната РИОКОЗ;
           4. ИЗПЪЛНИТЕЛЯТ е длъжен да доставя приготвената храна в термоустойчиви съдове, при спазване грамажа на порциите, вкусовите качества и технологични изисквания, при подходящ температурен режим и добър външен вид, съобразно хигиенните и санитарни изисквания на МЗ.
5.ИЗПЪЛНИТЕЛЯТ се задължава да представи на ВЪЗЛОЖИТЕЛЯ фактура за изпълнените месечни доставки до 5 /пет/ работни дни след изтичане на календарния месец;
          6.В случай, че ИЗПЪЛНИТЕЛЯТ ще ползва подизпълнител се задължава  да сключи договор/договори за подизпълнение с посочените в офертата му подизпълнители в срок от 7 дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията на поканата.
          7.ИЗПЪЛНИТЕЛЯТ се задължава да подпише лично или чрез надлежно упълномощени представители приемо-предавателния протокол за доставка съпътстващи доставката. Констатации относно несъответствието на доставените храни с Техническото предложение, с Техническата спецификация и/или с изискванията за безопасността на доставените храни, се вписват в констативен протокол при съгласие на Страните или при спор между тях, в протокол, след извършване на лабораторен анализ от сертифицирана лаборатория.
         8.ИЗПЪЛНИТЕЛЯТ носи отговорност за съответствието на доставените храни с изискванията на Техническата спецификация и всички останали изисквания по този Договор и е длъжен да обезщети всички вреди, нанесени на ВЪЗЛОЖИТЕЛЯ и/или трети лица от несъответстващи храни.
  (2) ИЗПЪЛНИТЕЛЯТ има право:
    1.да получи необходимата информация и съдействие от страна на ВЪЗЛОЖИТЕЛЯ при подготовката и в процеса на изпълнение на сключения договор, включително да изисква навременното изпращане на заявки от страна на ВЪЗЛОЖИТЕЛЯ, както и навременно приемане на доставената храна;
        2.да получи уговореното в настоящия договор възнаграждение по реда и при условията и сроковете, посочени в него.

VІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

           Чл. 8.(1) ВЪЗЛОЖИТЕЛЯТ се задължава:
            1.да представя на ИЗПЪЛНИТЕЛЯ писмени заявки за вида и количеството ястия  по диети, необходими за лежащоболните пациенти, в сроковете, посочени в чл. 5, ал. 4 от този договор;
            2.да приема доставените от ИЗПЪЛНИТЕЛЯ в срок и на място стоки, съответстващи по вид, количество и качество на описаното в настоящия договор;
            3.да осигурява лице за извършване на контролните проби съгласно чл. 5, ал. 2 от договора
            4.да упражнява текущ контрол върху изпълнението на договора;
            5.да заплати доставените стоки по начина и при условията на този договор. 
            6.ВЪЗЛОЖИТЕЛЯТ е длъжен да определи лице, в присъствието на което се приема храната. 

(2). ВЪЗЛОЖИТЕЛЯТ има право:
             1.да извършва проверки върху качеството, количеството и вида на храната, предмет на настоящия договор, чрез контролна проба на място.
             2.да иска промяна в предложеното меню в изключителни случаи, съобразявайки се с цените по договора. Под изключителни случаи се разбира необичайно висок дял на пациенти с един вид заболяване, които ще изискват по-големи количества от съответната диета.

ІX. ГАРАНЦИЯ ЗА ИЗПЪЛНЕНИЕ

Чл.9.(1) При подписване на договора ИЗПЪЛНИТЕЛЯТ представя гаранция за изпълнение на договора в размер на 5% от неговата стойност без ДДС, със срок на валидност  срока на договора за изпълнение на обществена поръчка, в една от следните форми:
 - неотменяема и безусловно платима банкова гаранция в полза на ВЪЗЛОЖИТЕЛЯ, или
             - парична сума.
             -застраховка, кято обезпечава изпълнението чрез покритие на отговорността на изпълнителя.
    (2). Участникът сам избира формата на гаранцията за изпълнение на договора. Когато участникът избере гаранцията за изпълнение на договора да бъде банкова гаранция или застраховка, тогава тя трябва да бъде безусловна и неотменима, в полза на „МБАЛ- Своге“ ЕООД и със срок на валидност – да бъде със срок на валидност за целия срок на действие на Договора плюс 30 (тридесет) дни след неговото приключване.
 (3).ВЪЗЛОЖИТЕЛЯТ освобождава гаранцията за изпълнение без да дължи лихва за периода, през който средствата законно са престояли у него.

X. ДОГОВОР ЗА ПОДИЗПЪЛНЕНИЕ
(когато е приложимо)
     Чл.10.(1) ИЗПЪЛНИТЕЛЯТ сключва договор за подизпълнение с подизпълнителите, посочени в офертата. 
   1.  В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по точка 2 и т.9 от настоящия член.
       2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата. 
       3. ВЪЗЛОЖИТЕЛЯТ изисква замяна на подизпълнител, който не отговаря на условията по т.2 от настоящия договора.  
               4. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част директно на подизпълнителя.
               5. Изпълнителят е длъжен да уведомява писмено Възложителя за всички последващи промени свързани с плащанията в срок от 5/пет/ дни считано от момента на промяната. В случай, че Изпълнителят не уведоми Възложителя в този срок, счита се, че плащанията са надлежно извършени.
               6.Плащанията с подизпълнител, ако е приложимо, се осъществяват по реда на чл. 66 от ЗОП.
       7. Разплащанията по т.4. от настоящия член  се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му. 
       8.  Към искането по за разплащане ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими. 
       9. ВЪЗЛОЖИТЕЛЯТ има право да откаже плащане по т.4 от настоящия член когато искането за плащане е оспорено, до момента на отстраняване на причината за отказа. 
     10. Независимо от възможността за използване на подизпълнители отговорността за изпълнение на договора за обществена поръчка е на изпълнителя. 
     11.Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия: 
     11.1. за новия подизпълнител не са налице основанията за отстраняване в процедурата; 
         11.2. новият подизпълнител отговаря на критериите за подбор, по отношение на дела и вида на дейностите, които ще изпълнява 
     12. При замяна или включване на подизпълнител изпълнителят представя на възложителя копие на договора с новия подизпълнител, заедно всички документи, които доказват изпълнението на условията по т.2 от настоящия член, в срок до 3 (три) дни от неговото сключване. 
             13. Подизпълнителите нямат право да превъзлагат една или повече от дейностите, които са включени в предмета на договора за подизпълнение, с изключени на случаите по чл. 66, ал. 6 от ЗОП.

XІ. ПРИЕМАНЕ И ПРЕДАВАНЕ НА ХРАНАТА

Чл. 11.(1). Приемането на храната се осъществява в присъствието на упълномощени представители на ВЪЗЛОЖИТЕЛЯ и на ИЗПЪЛНИТЕЛЯ.
(2) При приемането на стоките се подписва требвателен лист, който удостоверява, че стоките са получени.
(3) При предаването на храната същата следва да  е  в термоустойчиви съдове, разпределени на порции в индивидуални опаковки, които запазват храната от влошаване на качеството, намаляване на количеството, дължащо се на външни фактори - атмосферни условия, при транспортиране, като се държи сметка за времетраенето на транспорта. Заявеното трябва да се доставя в добър търговски вид, по начин съответстващ на изискванията за транспорт и съхранение съгласно БДС или еквивалентно и следва да бъде придружено с протокол.
(4) ИЗПЪЛНИТЕЛЯТ носи отговорност за вреди, произлезли от неправилна или недостатъчна опаковка или неправилна, или недостатъчна маркировка.

XIІ. КАЧЕСТВО, ГАРАНЦИИ И СРОК НА ГОДНОСТ

Чл.12(1). Количеството, качеството и калорийността на храната, предмет на настоящия договор, следва да са съобразени с изискванията за рационално и диетично лечебно хранене, съгласно номеричната система на отделните диети, в съответствие с Рецептурника на МЗ. Трябва да отговарят и на изискванията на БДС, хигиенните изисквания на МЗ, РЗИ и ДВСК.
 (2). ИЗПЪЛНИТЕЛЯТ носи пълната имуществена отговорност пред възложителя за некачествена храна.

XIIІ. ОТГОВОРНОСТ ЗА НЕТОЧНО ИЗПЪЛНЕНИЕ, РЕКЛАМАЦИИ 

Чл.13.(1). ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ  за:
а)	неточно количество на стоките (несъответствие със заявеното в писмената заявка, разлято при транспортиране, нарушена цялост, правеща храната негодна за консумация);
б)	незадоволително качество - установено при доставката лошо качество на
стоките, правещи ги негодни за консумация, настъпило преди доставянето им на мястото за
изпълнение на доставка.
в) стойност на продуктите, включени в менюто, съгласно представения към месечното меню ценоразпис.
г) ненавременни доставки;
(2) В рекламацията се посочва номера на договора, точното количество и вид на получените стоки, основанието за рекламация и конкретното искане на ВЪЗЛОЖИТЕЛЯ.
(3) ИЗПЪЛНИТЕЛЯТ е длъжен да приеме рекламация и в срок до 1 час от получаване на рекламацията да замени за своя сметка и риск договорените стоки на мястото на доставяне.
(4) ИЗПЪЛНИТЕЛЯТ няма право да отхвърля рекламацията, а Възложителя има право да уведомява съответните компетентни органи за извършване на количествен и качествен контрол на стоките, предмет на рекламацията.


XIV. ОТГОВОРНОСТИ ПРИ ЗАБАВА, НЕУСТОЙКИ

Чл.14.(1). При неизпълнение на задълженията от страна на Изпълнителя, той дължи неустойка в размер на 5% от стойността на направена дневна заявка за съответната диета.
(2). Плащането на неустойки не лишава изправната страна по договора от правото й да търси обезщетение за претърпени вреди и пропуснати ползи над размера на неустойката.
(3). ВЪЗЛОЖИТЕЛЯТ удовлетворява претенциите си относно неизпълнението на договора, както и за заплащане на неустойките от страна на ИЗПЪЛНИТЕЛЯ по следния начин:
•	чрез прихващане на суми, дължими между страните
•	при липса на такива суми – от гаранцията по чл.9 от настоящия договор
•	по съответния законов ред.
(4) Забава на доставките повече от два часа, се счита за отказ от изпълнение на поръчката и ИЗПЪЛНИТЕЛЯТ дължи еднократна неустойка в размер на 10 /десет/ % върху стойността на заявката.

XV. ФОРСМАЖОРНИ ОБСТОЯТЕЛСТВА

Чл.15.(1). Непреодолима сила са обстоятелства от извънреден характер, които страната по договора при полагане на дължимата грижа не е могла или не е била длъжна да предвиди и предотврати, и които са възникнали след сключването на договора.
(2) Страната, която се позове на обстоятелство от извънреден характер по смисъла на предходната алинея, което е причина за неизпълнение на задължения по договора, е длъжна в срок до 3 (три) дни от възникването му писмено да уведоми другата страна по договора в какво се състои непреодолимата сила, какви са възможните последици от нея за изпълнението на договора и да докаже причинната връзка между това обстоятелство и невъзможността за изпълнение. При неуведомяване се дължи обезщетение за настъпилите от това вреди.
(3) Отношенията между страните по повод неизпълнение на задължение/задължения, причинено от непреодолима сила, се уреждат съгласно гражданското законодателство на Република България.
(4) Никоя от страните по договора не носи отговорност за изцяло или частично неизпълнение на задължения, поети по силата на договора, ако невъзможността за изпълнението се дължи на причина, която не може да й се вмени във вина.

XVI. УСЛОВИЯ ЗА ПРЕКРАТЯВАНЕ НА ДОГОВОРА

Чл.16. Настоящият договор се прекратява:
      а) с изтичане срока на договора;
      б) с изчерпване на стойността на договора; 
            в) при обективна невъзможност. При непредвидено или непредотвратимо събитие от извънреден характер, възникнало след сключване на договора/“непреодолима сила“/ продължила повече от 7/седем/ дни.
           г)	едностранно от ВЪЗЛОЖИТЕЛЯ при неизпълнение на задълженията на ИЗПЪЛНИТЕЛЯ по настоящия договор в двуседмичен срок от установяването им.
 д) едностранно и без предизвестие от страна на Възложителя в следните случаи:
           - изпълнителят не отстрани в съответните срокове,  указани в този договор, някои от констатираните от Възложителя недостатъци;
          - изпълнителят използва подизпълнители, без да е декларирал това в офертата си, или използва подизпълнител, различен от посочения в офертата му;
          -забавяне на доставката и/или забавяне или отказ за отстраняване на несъответствия констатирани по реда на договора и/или отказ за извършване на доставка, и/или доставки на храна/ястия, които не съответстват на Техническото предложение за изпълнение на поръчката – Приложение № 3 и на условията на договора. 
Чл. 17. ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП. [В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.
(2) Прекратяването влиза в сила след уреждане на финансовите взаимоотношения между Страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на Договора.
         Чл. 18. (1) Допустима е промяна в условията на договора, на основание:
· Промяна в броя на реално преминали пациенти, което води до увеличаване или намаляване на прогнозния брой хранодни.;
· При открита и проведена последваща процедура със същия предмет, няма избран изпълнител и/или избраният изпълнител откаже да сключи договор. В този случай е допустима промяна в общата стойност на договора, както и в срока за изпълнение.
Във всички случаи, срокът не може да бъде по-дълъг от 6 месеца, а увеличението на цената не може да надхвърля с повече от 50 на сто стойността на договора.

XVІІ. СПОРОВЕ

Чл.19.(1) Възникналите през времетраене на договора спорове и разногласия между страните се решават чрез преговори между тях.
(2) В случай на не постигане на договореност по предходната точка, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат решавани според българските материални и процесуални закони от компетентния съд по реда на ГПК , при спазване на разпоредбите на Търговският закон и ЗЗД

XVІІІ СЪОБЩЕНИЯ

Чл.20.(1) Всички съобщения между страните, свързани с изпълнението на този договор, са валидни, ако са направени в писмена форма и подписани от упълномощените представители на ИЗПЪЛНИТЕЛЯТ или ВЪЗЛОЖИТЕЛЯТ.
(2).	За дата на съобщението се смята:
а)	датата на предаването - при ръчно предаване на съобщението;
б)	датата на пощенското клеймо на обратната разписка - при изпращане по пощата;
в)	датата на приемането - при изпращане по факс.
(3).	За валидни адреси на съобщения, свързани с настоящия договор, се смятат:

ЗА ИЗПЪЛНИТЕЛЯ:
град
адрес
телефон
e-mail
БАНКА
IBAN:
BIC:
ЗА ВЪЗЛОЖИТЕЛЯ:
град Своге
ул. „Староселска” №4
телефон 0726 22577
e-mail –mbalsvogе@abv.bg
IBAN:BG49STSA93001526129793
BIC STSABGSF
Банка ДСК

При промяна на адреса, съответната страна е длъжна да уведоми другата в 3-дневен срок от промяната.





XІX. ЗАКЛЮЧИТЕЛНИ РАЗПОРЕДБИ

Чл.21. При съставянето на настоящия договор се представиха следните документи и приложения , които са неразделна негова част:
 -  Документи съгласно чл. 58 ал.1, т.1, 2 и 3 от ЗОП.
 -  Документи съгласно чл.112 ал.1 от ЗОП. 
        - Техническа спецификация на Възложителя - Приложение №2 към настоящия договор. 
        - Техническо предложение за изпълнение на поръчката – Приложение №3 към настоящия договор. 
        - Ценово предложение – Приложение №4 към настоящия договор.

      Настоящият договор се състави и подписа в два еднообразни екземпляра на български език, един за ИЗПЪЛНИТЕЛЯ и един за ВЪЗЛОЖИТЕЛЯ.



ВЪЗЛОЖИТЕЛ:                                             ИЗПЪЛНИТЕЛ:
			
..............................................................                           ....................................................
Петя Томова  -Управител




.................................................................
Адриана Атанасова-Гл. Счетоводител

